**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2015,

**ktorým sa dopĺňa zákon č. 102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov v znení zákona č. 151/2014 Z.z. a ktorým sa dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov v znení zákona č. 151/2014 Z.z. sa dopĺňa takto:

V § 5 ods. 1 sa za slovo „komunikácie“ vkladá čiarka a slová „spôsob získania telefónneho čísla spotrebiteľa“.

**Čl. II**

Zákon č. 147/2001 Z. z. o reklame a o zmene a doplnení niektorých zákonov v znení zákona č. 23/2002 Z. z., zákona č. 525/2005 Z. z., zákona č. 282/2006 Z. z., zákona č. 342/2006 Z. z., zákona č. 102/2007 Z. z., zákona č. 648/2007 Z. z., zákona č. 402/2009 Z. z., zákona č. 182/2011 Z. z., zákona č. 362/2011 Z. z., zákona č. 313/2012 Z. z., zákona č. 459/2012 Z. z., zákona č. 102/2014 Z. z. a zákona č. 199/2014 Z.z. sa dopĺňa takto:

1. V § 3 ods. 3 sa za slovo „systémom“ vkladá čiarka a slovo „telefónom“.
2. V § 3 ods. 3 sa na konci vkladá čiarka a pripájajú sa tieto slová: „pričom tento súhlas musí byť preukázateľný“.
3. V § 3 ods. 3 sa na konci pripája táto veta: „Udelený súhlas možno kedykoľvek odvolať.“.

**Čl. III**

Tento zákon nadobúda účinnosť 1. júla 2015.